[bookmark: part_1]Gürcüstan Qanunu
 
Qeyri-hərbi, alternativ əmək xidməti haqqında
(2024-cü il 1 mart vəziyyətilə)
 
[bookmark: _GoBack]İnsan hüquqlarının hamılıqla tanınmış beynəlxalq prinsiplərindən irəli gələrək və Gürcüstan Konstitusiyası ilə zəmanət verilən inanc, din və vicdan azadlığına uyğun olaraq, bu Qanun: Gürcüstan vətəndaşlarının və Gürcüstanda statusu olan vətəndaşlığı olmayan şəxslərin hərbi öhdəliyi qeyri-hərbi, alternativ əmək xidməti formasında çəkməsi ilə bağlı hüquqi münasibətləri tənzimləyir.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
 
[bookmark: part_2]Fəsil I. Ümumi müddəalar
[bookmark: part_3]    Maddə 1. Qanunun məqsədi
İnsan Hüquqlarının Müdafiəsi üzrə Beynəlxalq Bəyannaməyə əsaslanaraq, bu Qanun: qeyri-hərbi, alternativ əmək xidmətini - fikrin sərbəst ifadə edilməsi, vicdan, din, inanc (əqidə) azadlığı və hərbi öhdəlik arasında ağlabatan və humanist kompromis (güzəşt) kimi müəyyənləşdirir.
[bookmark: part_4]    Maddə 2. Qeyri-hərbi, alternativ əmək xidməti haqqında Gürcüstan qanunvericiliyi
Qeyri-hərbi, alternativ əmək xidməti haqqında Gürcüstan qanunvericiliyi: Gürcüstan Konstitusiyasından, bu Qanundan və digər normativ aktlardan ibarətdir.
[bookmark: part_49]     Maddə 21. Terminlərin izahı
Bu Qanunda istifadə olunan terminlər aşağıdakı mənaları ifadə edir:
a) üzrlü səbəb – şəxsin və ya onun ailə üzvünün xəstəliyi, şəxsin ailə üzvünün və ya yaxın qohumunun ölümü və ya digər xüsusi obyektiv hal, hansı ki şəxsə ona tapşırılan vəzifələri yerinə yetirməkdən azad olması üçün əsas verir. Üzrlü səbəb – müvafiq sənədlə təsdiqlənməlidir, o hal istisna olmaqla – nə vaxt ki: göstərilən səbəbi sənədlə təsdiqləmək mümkün deyil. Şəxsin ailə üzvlərinin və yaxın qohumlarının dairəsi Gürcüstan Hökumətinin qərarı ilə müəyyən edilir;
b) Dövlət Komissiyasının rəyi − qeyri-hərbi, alternativ əmək xidmətinə çağırış üzrə Dövlət Komissiyasının verdiyi rəy, hansının ki əsasında müvafiq nazir: şəxsin qeyri-hərbi, alternativ əmək xidmətinə çağırılması haqqında və ya onu çağırmaqdan imtina edilməsi haqqında qərar qəbul edir və müvafiq əmr verir;
q) Dövlət Komissiyası − qeyri-hərbi, alternativ əmək xidmətinə çağırış üzrə Dövlət Komissiyası;
d) Çağırış Komissiyası – Müdafiə Məcəlləsi əsasında yaradılmış Çağırış Komissiyası.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
[bookmark: part_5]    Maddə 3. Qeyri-hərbi, alternativ əmək xidməti
1. Qeyri-hərbi, alternativ əmək xidməti – ictimai (sosial cəhətdən) faydalı mülki xidmətdir, hansı ki hərbi xidməti əvəz edir və inanc, din və vicdan azadlığı əsasında: hərbi öhdəliyin hərbi xidmətdən keçmək formasında çəkilməsindən imtinanın sübuta yetirilməsinə əsaslanır.
2. Qeyri-hərbi, alternativ əmək xidmətinin xarakteri hərbi xidmətdəki çətinliklərə uyğun olmalıdır.
3. Qeyri-hərbi, alternativ əmək xidmətinə şəxslərin çağırışını Dövlət Komissiyası həyata keçirir.
4. Qeyri-hərbi, alternativ əmək xidmətindəki şəxs və onun ailə üzvləri: çağırışçıların milli hərbi xidmətində olan hərbi qulluqçu və onun ailə üzvləri üçün Gürcüstan qanunvericiliyi ilə müəyyən edilmiş sosial müdafiə zəmanətlərinə bənzər sosial müdafiə zəmanətlərindən faydalanırlar. Qeyri-hərbi, alternativ əmək xidmətindəki şəxsin və onun ailə üzvlərinin sosial müdafiə zəmanətləri və onların yerinə yetirilməsi məsələləri Gürcüstan Hökumətinin qərarı ilə müəyyən edilir.
5. Şəxsin qeyri-hərbi, alternativ əmək xidmətində olduğu (keçdiyi) müddət əmək stajına sayılır.
6. Bu Qanunun məqsədləri üçün şəxsi (fərdi) məlumatlar işlənir: „Şəxsi (fərdi) məlumatların mühafizəsi haqqında“ Gürcüstan Qanununun tələblərinə riayət etməklə, qeyri-hərbi, alternativ əmək xidmətini təşkil etmək və qeyri-hərbi, alternativ əmək xidmətinə çağırmaq məqsədilə, habelə qanuni məqsədə çatmaq üçün lazım olan həcmdə statistikanın hazırlanması üçün.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
Gürcüstanın 30 noyabr 2023-cü il tarixli Qanunu №3816 – veb-səhifə, 19.12.2023-cü il.
[bookmark: part_6]    Maddə 4. Qeyri-hərbi, alternativ əmək xidmətinə şəxslərin çağırılması
Sülh dövründə qeyri-hərbi, alternativ əmək xidmətinə çağırılır:
a) Gürcüstan qanunvericiliyinə uyğun olaraq hərbi öhdəliyini ödəməli (çəkməli) olan, lakin inanc, din və vicdan azadlığı motivi ilə hərbi xidmət keçməkdən imtina edən şəxs;
b) din xadimi (ruhani) olan şəxs.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
[bookmark: part_39]       Maddə 5. Qeyri-hərbi, alternativ əmək xidmətindən keçmək üçün ixtisaslaşdırılmış sahələr və onun keçildiyi yerlər
1. Şəxs qeyri-hərbi, alternativ əmək xidmətini aşağıdakı ixtisaslaşdırılmış sahələrdə keçir:
a) fövqəladə vəziyyətin nəticələrinin ləğvi ilə bağlı sahədə;
b) tikinti (inşaat), təmir və kənd təsərrüfatı məhsullarının istehsalı ilə bağlı sahələrdə;
q) proqramlaşdırma, rabitə, informasiya texnologiyaları (IT) və naviqasiya istiqamətlərində, habelə digər texniki sahələrin köməkçi sahələrində;
d) sağlamlığın qorunması istiqamətində, tibbi personalın köməkçi sahələrində;
e) humanitar və sosial tipli köməkçi sahələrdə.
2. Dövlət Komissiyası tərəfindən: qocalara (yaşlılara), məhdud imkanlı şəxslərə, sahibsiz qalmış şəxslərə və Gürcüstan qanunvericiliyi ilə nəzərdə tutulmuş digər sosial cəhətdən müdafiəsiz şəxslərə qulluq-baxıcılıq etməyə şəxsin cəlb edilməsi – onun qeyri-hərbi, alternativ əmək xidmətindən keçməsi kimi hesab edilir.
3. Gürcüstan Hökuməti: bu maddənin birinci bəndində göstərilən ixtisaslaşdırılmış sahələri nəzərə alaraq, qərarla müəyyənləşdirir o subyektlərin və iş yerlərinin nüsxəsini (siyahısını), harada ki: şəxs qeyri-hərbi, alternativ əmək xidmətindən keçməlidir.
4. Gürcüstan Hökumətinin və/və ya Gürcüstanın Baş nazirinin qərarı ilə mümkündür: qeyri-hərbi, alternativ əmək xidmətindən keçən şəxs təbii fəlakətin nəticələrinin ləğvini həyata keçirsin və ya məhsul yığımı zamanı mövsümi işləri yerinə yetirsin və ya başqa qeyri-hərbi xarakterli işlə məşğul olsun.
5. Şəxsin yerinə yetirməli olduğu işin növünü və onun qeyri-hərbi, alternativ əmək xidmətindən keçməli olduğu iş yerini – müvafiq subyektlərin təqdim etdikləri lazımi tələblərə görə, Dövlət Komissiyası müəyyənləşdirir.
6. Dövlət Komissiyasının tərkibi və səlahiyyəti – bu Qanunla və Gürcüstan Hökumətinin qərarı ilə müəyyən edilir.
Gürcüstanın 5 dekabr 2000-ci il tarixli Qanunu №644 - SSM I, №49, 18.12.2000-ci il., maddə.139
Gürcüstanın 27 sentyabr 2013-cü il tarixli Qanunu №1384 – veb-səhifə, 09.10.2013-cü il.
Gürcüstanın 27 iyun 2018-ci il tarixli Qanunu №2626 – veb-səhifə, 06.07.2018-ci il.
Gürcüstanın 31 oktyabr 2018-ci il tarixli Qanunu №3584 – veb-səhifə, 21.11.2018-ci il.
Gürcüstanın 22 dekabr 2018-ci il tarixli Qanunu №4072 – veb-səhifə, 28.12.2018-ci il.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
[bookmark: part_8]    Maddə 6. Qeyri-hərbi, alternativ əmək xidmətindən keçmək müddəti və səlahiyyətli Nazirlik
1. Qeyri-hərbi, alternativ əmək xidmətindən keçmək müddəti 18 aydır.
[1. Qeyri-hərbi, alternativ əmək xidmətindən keçmək müddəti 11 aydır. (2025-ci il yanvarın 1-dən qüvvəyə minsin)]
2. Müvafiq nazirin əmrində göstərilən tarix - qeyri-hərbi, alternativ əmək xidməti müddətinin başlanğıcı kimi sayılır.
3. Şəxslərin qeyri-hərbi, alternativ əmək xidmətinə çağırılması ilə bağlı məsələləri Gürcüstan Hökumətinin qərarı ilə müəyyən edilmiş səlahiyyətli Nazirlik koordinasiya edir (əlaqələndirir), həmin Nazirliyin rəhbəri isə - bu Qanunla müəyyən edilmiş müvafiq nazirdir.
Gürcüstanın 5 dekabr 2000-ci il tarixli Qanunu №644 - SSM I, №49, 18.12.2000-ci il., maddə.139
Gürcüstanın 18 may 2002-ci il tarixli Qanunu №1468 - SSM I, №15, 03.06.2002-ci il., maddə.65
Gürcüstanın 24 iyun 2011-ci il tarixli Qanunu №4962 – veb-səhifə, 06.07.2011-ci il.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
 
[bookmark: part_9]Fəsil II. Hərbi xidmətin qeyri-hərbi, alternativ əmək xidməti ilə əvəz edilməsinin ardıcıllığı
[bookmark: part_41]      Maddə 7. Çağırışçıların milli hərbi xidmətinin qeyri-hərbi, alternativ əmək xidməti ilə əvəz edilməsi haqqında ərizə
Çağırışçıların milli hərbi xidmətindən keçməli olan şəxs, hansının ki müvafiq öhdəliyi qeyri-hərbi, alternativ əmək xidməti formasında çəkmək üçün bu Qanunla nəzərdə tutulmuş əsaslı səbəbi var - çağırışçıların milli hərbi xidmətinə çağırış haqqında sənədi aldıqdan sonra 10 gün müddətində, çağırışçıların milli hərbi xidmətinin qeyri-hərbi, alternativ əmək xidməti ilə əvəz edilməsi haqqında ərizə ilə Çağırış Komissiyasına müraciət etməyə borcludur.
Gürcüstanın 24 iyun 2011-ci il tarixli Qanunu №4962 – veb-səhifə, 06.07.2011-ci il.
Gürcüstanın 29 iyul 2014-cü il tarixli Qanunu №2557 - veb-səhifə, 08.08.2014-cü il.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
[bookmark: part_11]    Maddə 8. Ərizələrə Çağırış Komissiyasının baxması
1. (çıxarılıb - 21.09.2023, №3502).
2. Ərizəçi: Çağırış Komissiyasının iclasında iştirak etmək və öz fikrini əsaslandırmaq hüququna malikdir.
3. Çağırış Komissiyası: şəxsin ərizəsinə 20 gün müddətində baxıb, yekun rəy verilməsi üçün onu öz uçot kartı ilə birlikdə, Dövlət Komissiyasına göndərməyə borcludur.
4. Dövlət Komissiyası: şəxsin ərizəsini və uçot kartını aldıqdan sonra 3 ay müddətində rəy çıxarır.
5. Dövlət Komissiyasının rəyi əsasında müvafiq nazir: şəxsin qeyri-hərbi, alternativ əmək xidmətinə çağırılması haqqında və ya onu çağırmaqdan imtina edilməsi haqqında qərar qəbul edir və müvafiq əmr verir.
6. Dövlət Komissiyası ərizəçinin tələbi ilə bağlı müsbət rəy verdikdə, müvafiq nazir isə Dövlət Komissiyasının rəyi əsasında müsbət qərar qəbul etdikdə və müvafiq əmr verdikdə: ərizəçi qeyri-hərbi, alternativ əmək xidmətinə qəbul ediləcək.
Gürcüstanın 5 dekabr 2000-ci il tarixli Qanunu №644 - SSM I, №49, 18.12.2000-ci il., maddə.139
Gürcüstanın 24 iyun 2011-ci il tarixli Qanunu №4962 – veb-səhifə, 06.07.2011-ci il.
Gürcüstanın 29 iyul 2014-cü il tarixli Qanunu №2557 - veb-səhifə, 08.08.2014-cü il.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
[bookmark: part_12]     Maddə 9. Çağırış Komissiyası
Çağırış Komissiyası şəxsin uçot kartını tərtib edir.
Gürcüstanın 24 iyun 2011-ci il tarixli Qanunu №4962 – veb-səhifə, 06.07.2011-ci il.
Gürcüstanın 29 iyul 2014-cü il tarixli Qanunu №2557 - veb-səhifə, 08.08.2014-cü il.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
[bookmark: part_13]     Maddə 10. Dövlət Komissiyası
1. Dövlət Komissiyası:
a) şəxsin qeyri-hərbi, alternativ əmək xidmətinə çağırılması ilə bağlı rəy çıxarır;
b) qeyri-hərbi, alternativ əmək xidmətindən keçmək üçün şəxslərin Gürcüstan Hökumətinin qərarı ilə müəyyən edilmiş iş yerlərinə bölgüsünü təmin edir;
q) şəxsin ərizəsinə və şikayət ərizəsinə baxır;
d) şəxsin qeyri-hərbi, alternativ əmək xidmətindən keçmə yerinin dəyişdirilməsi məsələsinə dair qərar qəbul edir;
e) qeyri-hərbi, alternativ əmək xidmətindən keçən şəxsin ərizəsi əsasında bu xidmətə vaxtından əvvəl xitam verilməsi barədə qərar qəbul edir, hansı ki müvafiq nazirin əmri ilə formalaşır.
2. Dövlət Komissiyası: bu Qanunla müəyyən edilmiş ixtisaslaşdırılmış sahələrdəki və Gürcüstan Hökumətinin qərarı ilə müəyyən edilmiş iş yerlərindəki müvafiq subyektlərə qeyri-hərbi, alternativ əmək xidmətindən keçmək üçün seçilmiş şəxslərin namizədliyini təklif etmək hüququna malikdir.
3. Müvafiq subyektlər hər il Dövlət Komissiyasına: qeyri-hərbi, alternativ əmək xidmətindən keçmək üçün azad olan iş yerlərinin sayı haqqında lazımi məlumatları çatdırırlar.
Gürcüstanın 24 iyun 2011-ci il tarixli Qanunu №4962 – veb-səhifə, 06.07.2011-ci il.
Gürcüstanın 29 iyul 2014-cü il tarixli Qanunu №2557 - veb-səhifə, 08.08.2014-cü il.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
[bookmark: part_14]    Maddə 101 . Qeyri-hərbi, alternativ əmək xidmətinə şəxslərin çağırılmasının təşkilati təminatı
1. Dövlət Komissiyasının işləməsini və onun qəbul etdiyi qərarların yerinə yetirilməsini, təşkilati olaraq, səlahiyyətli xidmət təmin edir.
2. Səlahiyyətli xidmət: qeyri-hərbi, alternativ əmək xidmətinin səmərəliliyinə (effektivliyinə) monitorinqi həyata keçirməyə borcludur.
Gürcüstanın 18 may 2002-ci il tarixli Qanunu №1468 - SSM I, №15, 03.06.2002-ci il., maddə.65
Gürcüstanın 29 dekabr 2006-cı il tarixli Qanunu №4304 - SSM I, №51, 31.12.2006-cı il., maddə.412
Gürcüstanın 24 iyun 2011-ci il tarixli Qanunu №4962 – veb-səhifə, 06.07.2011-ci il.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
[bookmark: part_15]     Maddə 11. Mübahisəli məsələnin həlli
1. Şəxs: qeyri-hərbi, alternativ əmək xidmətinə onu çağırmaqdan imtina edilməsi haqqında qərardan (əmrdən), habelə bu Qanun əsasında onun barəsində qəbul edilmiş digər qərardan, onunla rəsmi tanışlıqdan sonra 15 təqvim günü müddətində, məhkəməyə şikayət etmək hüququna malikdir. Həmin qərardan şikayət edilməsi onun qüvvəsini dayandırmır. Şikayət edilmiş qərarın qüvvəsi Gürcüstanın İnzibati Prosessual Məcəlləsinin 29-cu maddəsinin 3-cü hissəsi ilə müəyyən edilmiş qaydada dayandırılacaq.
2. Bu maddənin birinci bəndinin məqsədləri üçün, çağırılan şəxs qərarla aşağıdakı formalardan birində, bu bəndlə müəyyən edilmiş ardıcıllıqla, rəsmi şəkildə tanış edilir:
a) qərarın (o cümlədən: şifahi qərarın) çağırılan şəxsə - qərarı qəbul edən orqan tərəfindən tanış edilməsi/elan edilməsi;
b) qərarın çağırılan şəxsə onun qeydiyyatda olduğu ünvanda, faktiki yerləşdiyi ünvanda və ya iş yerinin ünvanında təhvil verilməsi (çatdırılması), hansı ki bu şəxsin imzaladığı sənədlə təsdiqlənir, əgər o, sənədi imzalamaqdan imtina edirsə − qərarı təhvil vermək (çatdırmaq) səlahiyyəti olan şəxsin imzaladığı sənədlə təsdiqlənir;
q)  qərarın çağırılan şəxsə texniki və ya digər rabitə (kommunikasiya) vasitəsilə təhvil verilməsi (çatdırılması), hansı ki qərarı qəbul edən orqan tərəfindən tərtib edilmiş aktla təsdiqlənir;
d) qərarın, bu maddənin 3-cü bəndində müəyyən edilmiş qaydada, açıq şəkildə dərc edilməsi. 
3. Bu maddənin birinci bəndində nəzərdə tutulmuş qərar – inzibati orqanın internet saytında (veb-səhifəsində) açıq şəkildə dərc edilir: çağırılan şəxsə bu maddənin 2-ci bəndinin „q“ alt bəndi ilə müəyyən edilmiş qaydada təhvil verilmədikdən (çatdırılmadıqdan) sonra 2-ci iş günündən gec olmayaraq. Bu halda, çağırılan şəxs qərarla – onun açıq şəkildə dərc edilməsindən sonra 7-ci təqvim günü rəsmi olaraq tanış edilmiş sayılır.
4. Bu maddənin 2-ci bəndinin „a“ alt bəndində nəzərdə tutulmuş şifahi qərar – qəbul edildiyi gün yazılı şəkildə nəşr (dərc) edilir.
Gürcüstanın 5 dekabr 2000-ci il tarixli Qanunu №644 - SSM I, №49, 18.12.2000-ci il., maddə.139
Gürcüstanın 24 iyun 2011-ci il tarixli Qanunu №4962 – veb-səhifə, 06.07.2011-ci il.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
Gürcüstanın 30 noyabr 2023-cü il tarixli Qanunu №3816 – veb-səhifə, 19.12.2023-cü il.
 
[bookmark: part_16]Fəsil III. Qeyri-hərbi, alternativ əmək xidmətindən keçmək
[bookmark: part_40]     Maddə 12. Şəxsin qeyri-hərbi, alternativ əmək xidmətinə çağırılması
1. Dövlət Komissiyası şəxsə çağırış haqqında sənəd verir, hansında ki: qeyri-hərbi, alternativ əmək xidmətinin keçiləcəyi yer və işə getmə tarixi qeyd olunur.
2. Qeyri-hərbi, alternativ əmək xidmətindən keçən şəxs peşə hazırlığı üçün müvafiq təhsil (tədris) müəssisəsinə göndərilə bilər. Gürcüstanın Daxili İşlər Nazirliyinin idarəetməsi sahəsinə daxil olan dövlət alt idarə qurumu – Fövqəladə Halların İdarə edilməsi Xidməti: Fövqəladə Halların İdarə edilməsi Xidmətinin bölmələrində qeyri-hərbi, alternativ əmək xidməti keçəcək şəxsin xüsusi hazırlığını dövlət hesabına təmin etməyə borcludur. Tədris vaxtı (təhsil aldığı müddət) - şəxsin qeyri-hərbi, alternativ əmək xidməti keçdiyi müddətə sayılır.
3. Bu Qanunla müəyyən edilmiş ixtisaslaşdırılmış sahələrdə və Gürcüstan Hökumətinin qərarı ilə müəyyən edilmiş iş yerlərində mövcud olan müvafiq subyektlər, hansılar ki Dövlət Komissiyasına müvafiq tələblər göndəriblər – o şəxsləri işə götürməkdən imtina (rədd) etmək hüququna malik deyillər, hansılar ki Dövlət Komissiyası tərəfindən verilən çağırış haqqında sənəd və ya müvafiq nazirin əmri əsasında gəliblər.
4. Şəxsin qeyri-hərbi, alternativ əmək xidmətinə çağırılması haqqında müvafiq nazirin əmri əsasında, səlahiyyətli xidmət: müvafiq, maraqlanan subyektlə qeyri-hərbi, alternativ əmək xidmətində olan şəxsin işə götürülməsi barədə müqavilə bağlayır.
Gürcüstanın 18 may 2002-ci il tarixli Qanunu №1468 - SSM I, №15, 03.06.2002-ci il., maddə.65
Gürcüstanın 29 dekabr 2006-cı il tarixli Qanunu №4304 - SSM I, №51, 31.12.2006-cı il., maddə.412
Gürcüstanın 27 iyun 2018-ci il tarixli Qanunu №2626 – veb-səhifə, 06.07.2018-ci il.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il
[bookmark: part_34]Maddə 13. Qeyri-hərbi, alternativ əmək xidmətindən keçmək qaydası 
1. Qeyri-hərbi, alternativ əmək xidmətindən keçmək qaydası – bu Qanunla və Gürcüstan Hökuməti tərəfindən təsdiq edilmiş əsasnamə ilə müəyyən edilir.
2. Fövqəladə Halların İdarə edilməsi Xidmətinin bölmələrində qeyri-hərbi, alternativ əmək xidmətindən keçməklə və xüsusi hazırlıqla bağlı əlavə qaydalar - Gürcüstanın Daxili İşlər nazirinin hüquqi aktı ilə müəyyən edilir. 
Gürcüstanın 27 sentyabr 2013-cü il tarixli Qanunu №1384 – veb-səhifə, 09.10.2013-cü il.
Gürcüstanın 27 iyun 2018-ci il tarixli Qanunu №2626 – veb-səhifə, 06.07.2018-ci il.
Gürcüstanın 22 dekabr 2018-ci il tarixli Qanunu №4072 – veb-səhifə, 28.12.2018-ci il.
[bookmark: part_42]     Maddə 14. Qeyri-hərbi, alternativ əmək xidmətindən keçən şəxsin hüquqları və vəzifələri
1. Qeyri-hərbi, alternativ əmək xidmətindən keçən şəxs Gürcüstan Konstitusiyasında və Gürcüstanın Üzvi Qanunu olan „Gürcüstanın Əmək Məcəlləsində“ nəzərdə tutulmuş hüquq və vəzifələrə malikdir.
2. Şəxs qeyri-hərbi, alternativ əmək xidmətini, bir qayda olaraq, özünün yaşayış yeri üzrə keçir.
3. Qeyri-hərbi, alternativ əmək xidmətindən keçən şəxsə işə götürüldüyü gündən işdən çıxarıldığı günə qədər əmək haqqı (maaş) Gürcüstan Hökumətinin qərarı ilə müəyyən edilmiş məbləğdə, işlədiyi günlərə mütənasib olaraq verilir.
4. Qeyri-hərbi, alternativ əmək xidmətindən keçən şəxs: rəhbər vəzifə və ya maddi məsuliyyətli vəzifə tutmaq, müvafiq subyektdən daha yüksək əmək haqqı (maaş) tələb etmək, tətil (protest) etməkdə iştirak hüququna malik deyil.
5. Müvafiq subyekt: qeyri-hərbi, alternativ əmək xidmətinin qulluqçusunu, Dövlət Komissiyası ilə razılaşdırılmadan, işdən azad etmək və ya başqa işə keçirmək hüququna malik deyil. 
6. Şəxs qeyri-hərbi, alternativ əmək xidmətindən keçərkən fövqəladə vəziyyətə reaksiya zamanı və fövqəladə vəziyyətin ləğvi (aradan qaldırılması) tədbirlərində iştirak etdiyi zaman yalnız köməkçi funksiyaları və vəzifələri yerinə yetirir.
Gürcüstanın 27 iyun 2018-ci il tarixli Qanunu №2626 – veb-səhifə, 06.07.2018-ci il.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
[bookmark: part_43]     Maddə 15. Qeyri-hərbi, alternativ əmək xidmətində həvəsləndirmə və intizam məsuliyyəti
1. Qeyri-hərbi, alternativ əmək xidmətində həvəsləndirmənin və intizam məsuliyyətinin növləri bu Qanunla, həvəsləndirmənin və intizam icraatının həyata keçirilmə qaydaları isə − Gürcüstan Hökumətinin qərarı ilə müəyyən edilir.
2. Qeyri-hərbi, alternativ əmək xidmətində həvəsləndirmənin növləridir:
a) təşəkkür bəyan etmək;
b) qiymətli hədiyyə ilə mükafatlandırmaq;
q) əmək üzrə daxili qaydalarla nəzərdə tutulmuş digər həvəsləndirmə tədbirlərinin həyata keçirilməsi.
3. İntizam məsuliyyətinin növləridir:
a) xəbərdarlıq və/və ya qeyri-hərbi, alternativ əmək xidmətindən keçmə müddətinin, buraxılmış günlərə uyğun olaraq, uzadılması;
b) əmək haqqının (maaşın) 50 faizə qədər tutulması və/və ya qeyri-hərbi, alternativ əmək xidmətindən keçmə müddətinin, buraxılmış günlərə uyğun olaraq, uzadılması.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
[bookmark: part_44]     Maddə 16. Məsuliyyət haqqında ümumi müddəalar
1. Şəxs qeyri-hərbi, alternativ əmək xidmətindən keçdiyi dövrdə törətdiyi hüquq pozuntusunun xarakterindən və ağırlığından asılı olaraq – intizam məsuliyyəti, mülki məsuliyyət və ya cinayət məsuliyyəti daşıyır.
2. Şəxsin, üzrlü səbəb olmadan, buraxdığı günlər qeyri-hərbi, alternativ əmək xidmətindən keçdiyi müddətə sayılmayacaq.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
[bookmark: part_45]     Maddə 17. Qeyri-hərbi, alternativ əmək xidmətinin başa çatması və ya vaxtından əvvəl xitam verilməsi
1. Qeyri-hərbi, alternativ əmək xidmətini (onu keçmək müddətini) tamamlamış (bitirmiş) şəxs - qeyri-hərbi, alternativ əmək xidmətinin rezervinə (ehtiyatına) qəbul ediləcək.
2. Qeyri-hərbi, alternativ əmək xidmətindən keçmiş şəxs, müəyyən edilmiş müddət keçdikdən sonra 5 gün ərzində, uçota düşmək (götürülmək) üçün Gürcüstanın İşğal olunmuş ərazilərindən Məcburi Köçkünlər, Əmək, Səhiyyə və Sosial Müdafiə Nazirliyinin müvafiq xidmətinə gəlməlidir.
3. Qeyri-hərbi, alternativ əmək xidmətindən keçən şəxs vaxtından əvvəl işdən çıxarıla (xidmətdən azad edilə) bilər o səbəblə, hansıyla ki, Gürcüstan qanunvericiliyinə uyğun olaraq, şəxs çağırışçıların milli hərbi xidmətindən vaxtından əvvəl xaric edilir, və ya o, şəxsi ərizəsi əsasında qeyri-hərbi, alternativ əmək xidmətindən hərbi xidmətə keçirilə bilər. Şəxs qeyri-hərbi, alternativ əmək xidmətindən çağırışçıların milli hərbi xidmətinə keçirilərkən - qeyri-hərbi, alternativ əmək xidmətində keçdiyi müddət hərbi xidmətin müddətinə sayılmayacaq.
Gürcüstanın 24 iyun 2011-ci il tarixli Qanunu №4962 - veb-səhifə, 06.07.2011-ci il.
Gürcüstanın 29 iyul 2014-cü il tarixli Qanunu №2557 - veb-səhifə, 08.08.2014-cü il.
Gürcüstanın 26 iyul 2017-ci il tarixli Qanunu №1255 - veb-səhifə, 29.07.2017-ci il.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
[bookmark: part_46]     Maddə 18. Qeyri-hərbi, alternativ əmək xidmətinin rezervi
1. Qeyri-hərbi, alternativ əmək xidmətindən keçmiş şəxs 60 yaşına qədər onun rezervinə yazılır.
2. Qeyri-hərbi, alternativ əmək xidmətinin rezervinə yazılmış şəxs qeyri-döyüş məqsədləri üçün − fövqəladə vəziyyətlərə reaksiya (cavab) vermək üçün, habelə səfərbərlik zamanı geri çağırıla bilər.
3. Qeyri-hərbi, alternativ əmək xidmətinin rezervinə yazılmış şəxsin uçota alınmasını, geri çağırılmasını, çağırılmasını - Gürcüstanın İşğal olunmuş ərazilərindən Məcburi Köçkünlər, Əmək, Səhiyyə və Sosial Müdafiə Nazirliyi təmin edir. Qeyri-hərbi, alternativ əmək xidmətinin rezervində xidmətdən keçmək qaydası və şərtləri - Gürcüstan Hökumətinin qərarı ilə müəyyən edilmiş qaydaya uyğun olaraq müəyyən edilir. Qeyri-hərbi, alternativ əmək xidmətinin rezervinə yazılmış şəxs döyüş hazırlığından keçməyə tabe deyil.
4. Bu Qanunun məqsədləri üçün, şəxsi (fərdi) məlumatlar - „Şəxsi (fərdi) məlumatların mühafizəsi haqqında“ Gürcüstan Qanununun tələblərinə riayət etməklə, qeyri-hərbi, alternativ əmək xidmətinin rezervini uçota almaq məqsədilə, habelə statistikanın hazırlanması üçün, qanuni məqsədə çatmaq üçün lazım olan həcmlə işlənir.
Gürcüstanın 7 mart 2018-ci il tarixli Qanunu №2039 – veb-səhifə, 26.03.2018-ci il.
Gürcüstanın 31 oktyabr 2018-ci il tarixli Qanunu №3584 – veb-səhifə, 21.11.2018-ci il.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
Gürcüstanın 30 noyabr 2023-cü il tarixli Qanunu №3816 – veb-səhifə, 19.12.2023-cü il.
 
[bookmark: part_24]Fəsil III1. Keçid müddəaları
Gürcüstanın 29 dekabr 2006-cı il tarixli Qanunu №4304 - SSM I, №51, 31.12.2006-cı il., maddə.412
[bookmark: part_25]    Maddə 181. Qeyri-hərbi, alternativ əmək xidməti departamentinin ləğvi ilə bağlı olaraq dövlət alt idarə qurumunun həyata keçirdiyi tədbirlər
1. Dövlət alt idarə qurumu – qeyri-hərbi, alternativ əmək xidməti departamenti ləğv olunsun.
2. Gürcüstanın Əmək, Səhiyyə və Sosial Müdafiə Nazirliyi: dövlət alt idarə qurumunun – qeyri-hərbi, alternativ əmək xidməti departamentinin ləğvetmə komissiyasının yaradılmasını təmin etsin və ləğvetmə üçün lazımi tədbirləri həyata keçirsin.
3. Gürcüstanın Əmək, Səhiyyə və Sosial Müdafiə Nazirliyi: ləğv edilmiş dövlət alt idarə qurumunun – qeyri-hərbi, alternativ əmək xidməti departamentinin hüquq varisini (hüquqi əvəzedicisini) müəyyənləşdirsin.
Gürcüstanın 29 dekabr 2006-cı il tarixli Qanunu №4304 - SSM I, №51, 31.12.2006-cı il., maddə.412
[bookmark: part_26]    Maddə 182. Fərdi inzibati-hüquqi aktların hüquqi qüvvəsinin qorunub-saxlanması
Gürcüstan Hökuməti tərəfindən qeyri-hərbi, alternativ əmək xidmətinə çağırışla bağlı səlahiyyətli Nazirliyin müəyyənləşdirilməsi - qeyri-hərbi, alternativ əmək xidmətinə çağırışla bağlı Gürcüstanın Əmək, Səhiyyə və Sosial Müdafiə nazirinin verdiyi (çıxardığı) fərdi inzibati-hüquqi aktların qüvvəsinə avtomatik xitam verilməsinə səbəb olmur.
Gürcüstanın 24 iyun 2011-ci il tarixli Qanunu №4962 - veb-səhifə, 06.07.2011-ci il.
[bookmark: part_37]   Maddə 183. Fövqəladə Halların İdarə edilməsi Xidmətində qeyri-hərbi, alternativ əmək xidmətindən keçmənin təşkili ilə bağlı həyata keçiriləcək tədbirlər 
1. Gürcüstan Hökuməti və Gürcüstanın Daxili İşlər Nazirliyi: müvafiq hüquqi aktların qəbulunu/verilməsini, 2019-cu il martın 1-dən gec olmayaraq, təmin etsinlər.
2. Fövqəladə Halların İdarə edilməsi Xidməti: Fövqəladə Halların İdarə edilməsi Xidmətində qeyri-hərbi, alternativ əmək xidmətindən keçmək üçün müvafiq şəraitin yaradılmasını, 2019-cu il martın 1-dən gec olmayaraq, təmin etsin.
Gürcüstanın 27 iyun 2018-ci il tarixli Qanunu №2626 – veb-səhifə, 06.07.2018-ci il.
Gürcüstanın 22 dekabr 2018-ci il tarixli Qanunu №4071 – veb-səhifə, 28.12.2018-ci il.
[bookmark: part_47]     Maddə 184. Qeyri-hərbi, alternativ əmək xidməti ilə bağlı təşkilati məsələlər keçid dövründə
1. 2024-cü il yanvarın 1-dək: Çağırış Komissiyasının bu Qanunla müəyyən edilmiş hüquqlarını həyata keçirir və onun vəzifələrini yerinə yetirir Gürcüstan qanunvericiliyi ilə müəyyən edilmiş qaydada yaradılmış Bələdiyyənin Çağırış Komissiyası, Tbilisi Şəhər Bələdiyyəsində isə – Tbilisi Şəhər Bələdiyyəsinin Rayon Çağırış Komissiyası.
2. Çağırışçıların milli hərbi xidmətindən keçməli olan və müvafiq öhdəliyi qeyri-hərbi, alternativ əmək xidməti formasında çəkməsi üçün bu Qanunla nəzərdə tutulmuş əsaslı səbəbi olan şəxs 2024-cü il yanvarın 1-dək: çağırışçıların milli hərbi xidmətinə çağırılması haqqında sənədi aldıqdan sonra 10 gün müddətində, Gürcüstan qanunvericiliyi ilə müəyyən edilmiş qaydada yaradılmış Bələdiyyənin Çağırış Komissiyasına, Tbilisi Şəhər Bələdiyyəsində isə – Tbilisi Şəhər Bələdiyyəsinin Rayon Çağırış Komissiyasına müvafiq ərizə ilə müraciət etməlidir.
3. Qeyri-hərbi, alternativ əmək xidmətindən 2024-cü il yanvarın 1-dək azad edilmiş şəxs, müəyyən edilmiş müddət keçdikdən sonra 5 gün ərzində, uçota düşmək (götürülmək) üçün müvafiq Bələdiyyənin Meriyasına, Tbilisi Şəhər Bələdiyyəsində isə – Tbilisi Şəhər Bələdiyyəsinin Rayon Qamqeobasının müvafiq struktur bölməsinə gəlməlidir.
4. 2025-ci il yanvarın 1-dək qeyri-hərbi, alternativ əmək xidmətindən keçmək müddəti 12 aydır.
5. Bu maddənin qüvvəyə mindiyi an etibarilə qeyri-hərbi, alternativ əmək xidmətini 12 aylıq müddətdə keçmiş şəxs - qeyri-hərbi, alternativ əmək xidmətindən xaric ediləcək və qeyri-hərbi, alternativ əmək xidmətinin rezervinə yazılacaq.
Gürcüstanın 21 sentyabr 2023-cü il tarixli Qanunu №3502 – veb-səhifə, 12.10.2023-cü il.
 
[bookmark: part_27]Fəsil IV. Yekun müddəalar
[bookmark: part_28]    Maddə 19. Qanunun qüvvəyə minməsi
Bu Qanun 1998-ci il yanvarın 1-dən qüvvəyə minsin.
[bookmark: part_29]    Maddə 20. Bu Qanun qüvvəyə mindikdən sonra qüvvəsini itirən normativ aktlar
Bu Qanun qüvvəyə mindikdən dərhal sonra qüvvədən düşmüş sayılsın:
a) „Qeyri-hərbi, alternativ əmək xidməti haqqında“ Gürcüstan Respublikasının Qanununun tətbiqinə dair“ Gürcüstan Respublikasının Ali Şurasının 1991-ci il 14 iyun tarixli Qərarı (Gürcüstan Respublikasının Ali Şurasının xəbərləri, 1991-ci il., №6, maddə. 435);
b) „Qeyri-hərbi, alternativ əmək xidməti haqqında“ Gürcüstan Respublikasının 1991-ci il 14 iyun tarixli Qanunu (Gürcüstan Respublikasının Ali Şurasının xəbərləri, 1991-ci il., №6, maddə. 436);
q) „Vətəndaşın qeyri-hərbi, alternativ əmək xidmətindən keçməsinə dair müvəqqəti müddəanın tətbiqinə dair“ Gürcüstan Respublikasının Ali Şurasının 1991-ci il 14 iyun tarixli Qərarı (Gürcüstan Respublikasının Ali Şurasının xəbərləri, 1991-ci il., №6, maddə. 437);
d) „Vətəndaşın qeyri-hərbi, alternativ əmək xidmətindən keçməsinə dair müvəqqəti müddəa“ (Gürcüstan Respublikasının Ali Şurasının xəbərləri, 1991-ci il., №6, maddə. 438).
[bookmark: part_30]    Maddə 21. Qəbul ediləcək normativ aktların siyahısı
1. 1998-ci il yanvarın 1-dək aşağıdakıları təsdiq etmək Gürcüstan Prezidentindən xahiş edilsin:
a) vətəndaşların qeyri-hərbi, alternativ əmək xidmətinə çağırışı üzrə Dövlət Komissiyasının əsasnaməsi və tərkibi;
b) qeyri-hərbi, alternativ əmək xidmətindən keçmək üzrə əsasnamə.
2. Gürcüstan Hökuməti: bu Qanunla nəzərdə tutulmuş səlahiyyətli Nazirliyin müəyyənləşdirilməsini təmin etsin.
3. Səlahiyyətli Nazirlik: bu Qanuna uyğunluğu təmin etmək üçün, müvafiq Qanunun tabeliyindəki aktların nəşrini təmin etsin. Həmin aktların nəşrinə qədər qüvvədə olan Qanunun tabeliyindəki normativ aktların hüquqi qüvvəsi qorunub-saxlansın.
Gürcüstanın 5 dekabr 2000-ci il tarixli Qanunu №644 - SSM I, №49, 18.12.2000-ci il., maddə.139
Gürcüstanın 24 iyun 2011-ci il tarixli Qanunu №4962 – veb-səhifə, 06.07.2011-ci il.
 
Gürcüstan prezidenti    Eduard Şevardnadze
Tbilisi,
1997-ci il 28 oktyabr.

